شي قوم عندهم التلفون والانترنت مطلعينها على البنت لي نقشات لميگان ماركل مرات الأمير هاري لبارح في منطقة آسني نواحي مراكش. هاد القوم معارفينش ولا كيديروها بلعاني، شادين فبنت كابرة في بلاصة نهار كيطيح فيها ثلج كتلبس 6 ديال السراول ومكتقدرش تتحرك. معارفينش أن البنت شلحة ونقش الحنا لي دارت ليها هو تقليدهم وهويتهم. واش غلبهم يجيبو نقاشة من مراكش ب100 درهم تنقش ليها صبع علمر زخرفة؟ لا. هوما بغاو بنت المنطقة لي كابرة في دار الفتيات تفرح بمرات الأمير بداكشي لي كتعرف. دوقة ساسيكس نقشات وفرحات وشكراتهم، وهادو كَالسين تضحكو. باز ليكم وباز الوجهكم. هذا هو تشجيع شابة وسط الجبال؟ كيف غادي يكون احساسها ملي تقرا ااتعاليق والكلمات الجارحة. 
بنادم مسالي قبو. مطلعينها على البنت لي نقشات الحنا لميگان ماركل مرات الأمير هاري